ddrg/super_eurlex huggingface dataset:
19.

primena, kad: — Parlamentas 2014 m. balandžio 3 d. rezoliucijoje „2012 m. metinė ataskaita dėl Europos Sąjungos finansinių interesų apsaugos. Kova su sukčiavimu“ (7) atkreipė dėmesį į teisėsaugos agentūrų pastebėtą išaugusį nusikalstamų grupių piktnaudžiavimo akcizais apmokestinamų prekių gabenimo ir kontrolės sistema (EMCS) mastą, be to, Parlamentas buvo įsitikinęs, kad trūksta pagal EMCS gabenamų prekių fizinės kontrolės priemonių; — Komisija kitoje 2014 m. metinėje ataskaitoje dėl Sąjungos finansinių interesų apsaugos turėtų pateikti Parlamentui naujausią informaciją apie priemones, kurių buvo imtasi siekiant sustiprinti fizinę kontrolę; — teisių naudotis EMCS suteikimo tvarka turėtų būti sugriežtinta ir turėtų būti įtraukta išsami atitikties reikalavimams istorija prieš pradedant prekybą, kad būtų galima verslo subjektams suteikti „kompetentingo ekonominės veiklos vykdytojo“ („patikimo verslo subjekto“) statusą ir kad tik šie subjektai galėtų tiesiogiai naudotis EMCS; — Parlamentas prašė Komisijos pateikti šiuo metu atliekamų tyrimų dėl poreikio iš dalies keisti Direktyvą 2008/118/EB rezultatus; — valstybių narių atliekama į registrą besikreipiančių asmenų ir įmonių duomenų patikra turėtų būti griežtesnė ir išsamesnė; — Komisija turėtų paaiškinti, kokių veiksmų buvo imtasi siekiant labiau bendradarbiauti su mokesčių institucijomis, nes norint išvengti akcizų prekės lengvai gali būti netinkamai deklaruojamos; — akcizo mokesčių judėjimo tarp patvirtintų sandėlių terminai yra nerealiai ilgi, todėl suteikiama galimybė daugybei prekių judėti pagal tą pačią deklaraciją ir jas nukreipti kitur prieš įrašant sistemoje pristatymo datą; todėl pakartoja savo reikalavimus, kad prekių siuntėjas nedelsdamas praneštų apie pokyčius deklaruotos paskirties ir naujos paskirties valstybės narės kompetentingai institucijai; — Parlamentas reikalavo, kad ilgiausias laikas, per kurį turi būti pateikiamas pranešimas apie akcizais apmokestintų prekių gavimą, būtų viena darbo diena, ir kad, be to, kelionės laikas kiekvienam pristatymui būtų apskaičiuojamas ir nustatomas atsižvelgiant į naudojamos transporto priemonės rūšį ir atstumą tarp išsiuntimo ir paskirties vietų; prašo Komisijos, kai bus įgyvendinti šie reikalavimai, pranešti apie tai Parlamentui; — garantijos, kurių reikalaujama steigiant muitinės sandėlius, yra per mažos, palyginti su akcizais apmokestinamų prekių verte, ir todėl Parlamentas ragino Komisiją nustatyti kintamus reikalavimus pagal prekių rūšį ir realiai vykdomos prekybos lygį; prašo Komisijos, kai bus įgyvendinti šie reikalavimai, pranešti apie tai Parlamentui; — Parlamentas yra susirūpinęs dėl to, kad valstybės narės įgyvendino savo EMCS sistemas laikydamosi Komisijos plačiai apibrėžtų reikalavimų; dar kartą ragina Komisiją imtis iniciatyvos siekiant nustatyti vieningesnę sistemą visoje ES;
39.

be to, atkreipia dėmesį į tai, kad valstybės narės vis dar nepateikia duomenų laiku arba pateikia netikslius duomenis; taip pat primena, kad valstybės narės taiko skirtingas tų pačių rūšių nusikalstamos veikos apibrėžtis ir kad ne visos valstybės narės renka vienodus ir išsamius statistinius duomenis pagal bendrus kriterijus, o tai apsunkina patikimų ir palyginamų duomenų rinkimą ES lygmeniu, taigi ir sukčiavimo masto kiekvienoje šalyje lyginimą ir objektyvų jo vertinimą; dar kartą apgailestauja, kad dėl to Parlamentas, Komisija ir OLAF negali tinkamai atlikti savo pareigos įvertinti tikrąjį bendrą pažeidimų ir sukčiavimo mastą konkrečiose valstybėse narėse ir parengti tinkamas rekomendacijas; apgailestauja, kad dėl tokių aplinkybių neįmanoma nustatyti, kuriose valstybėse narėse pažeidimų ir sukčiavimo lygis didžiausias, ir jas sudrausminti, kaip to ne kartą reikalavo Parlamentas; pažymi, kad Komisija paragino valstybes nares pagerinti sukčiavimo statistikos duomenų teikimą ir įsipareigojo skirti daugiau dėmesio šiam klausimui; pabrėžia, jog labai svarbu, kad Komisija visoms valstybėms narėms nustatytų vienodus pranešimo principus ir taip užtikrintų renkamų duomenų palyginamumą, patikimumą ir pakankamumą; taigi ragina Komisiją pranešti Parlamentui apie priemones, kurių imtasi siekiant užtikrinti didesnį nacionaliniu lygmeniu renkamų statistinių duomenų vienodumą ir palyginamumą; primygtinai ragina valstybes nares laiku teikti išsamią informaciją, tinkamai atspindinčią tikrąjį sukčiavimo lygį; prašo Audito Rūmų remtis savo ankstesnėmis specialiosiomis ataskaitomis dėl OLAF veiklos siekiant nustatyti reorganizacijos rezultatus;
4.

taip pat reiškia gilų susirūpinimą dėl to, kad buvo sulaikyta labai daug taikių protestuotojų po to, kai paskelbti Bolotnajos bylos nuosprendžiai, ir ragina atsiimti visus protestuotojams pareikštus kaltinimus; be to ragina Rusijos vyriausybę gerbti visų piliečių teisę naudotis savo pagrindinėmis laisvėmis ir universaliomis žmogaus teisėmis;
—

atsižvelgdamas į Europos aplinkos agentūros ataskaitą Nr. 12/2012 „Climate change, impacts and vulnerability in Europe 2012, An indicator-based report“,
1.

mano, kad yra teisinis neapibrėžtumas dėl to, ar susitarimo projektas atitinka Sutarčių (SESV - 16 straipsnio) ir Europos Sąjungos pagrindinių teisių chartijos (7 ir 8 straipsnių bei 52 straipsnio 1 dalies) nuostatas, susijusias su asmenų teisėmis į asmens duomenų apsaugą; be to, abejoja teisinio pagrindo pasirinkimu, t. y. kodėl pasirinktas SESV 82 straipsnio 1 dalies d punktas ir 87 straipsnio 2 dalies a punktas (policijos ir teisminis bendradarbiavimas), o ne SESV 16 straipsnis (duomenų apsauga);
30.

pabrėžia, kad tais atvejais, kai norima naudotis debesijos paslaugomis, įskaitant teisėsaugos ir ES institucijas, valstybės narės turi skirti ypatingą dėmesį ir koordinuoti veiksmus tarpusavyje; primena, kad turi būti užtikrintas duomenų vientisumas ir saugumas ir apsisaugota nuo neteisėtos prieigos, įskaitant atvejus, kai šito be Sąjungos ar valstybės narės teise nustatyto teisinio pagrindo siekia užsienio vyriausybės ir jų žvalgybos tarnybos; pabrėžia, kad tai taikoma ir konkrečiai tam tikrų itin svarbių nevyriausybinių tarnybų duomenų tvarkymo veiklai, ypač specifinių kategorijų asmens duomenų tvarkymui, pvz., bankuose, draudimo bendrovėse, pensijų fonduose, mokyklose ir ligoninėse; be to, pabrėžia, kad visa tai, kas nurodyta pirmiau, itin svarbu perduodant duomenis (už Europos Sąjungos ribų tarp skirtingų jurisdikcijų); todėl laikosi nuomonės, kad valdžios institucijos, taip pat nevyriausybinės tarnybos ir privatusis sektorius, tvarkydami neskelbtinus duomenis ir informaciją, turėtų kuo labiau pasikliauti ES debesijos kompiuterijos paslaugomis, kol bus pradėtos taikyti patenkinamos pasaulinės duomenų apsaugos taisyklės, skirtos neskelbtinų duomenų ir viešų subjektų turimų duomenų bazių saugumui užtikrinti;
52.

apgailestauja, kad Bosnijoje ir Hercegovinoje per mažai taikomi tam tikri sustiprinti teisminių institucijų pajėgumai; yra sunerimęs dėl to, kad Audito Rūmai savo 2009 m. audito ataskaitoje pažymėjo, kad trūksta finansavimo įsigytos infrastruktūros veiklai ir priežiūrai ir dėl to kyla rizika, kad patobulinimai bus nepakankamai tvarūs;
5.

mano, jog plačiai Rusijos NVO ir jų aktyvistams, tariamai gaunantiems užsienio finansavimą, taikomi tikslingi ir įkyrūs patikrinimai, turto konfiskacija ir administracinės nuobaudos yra nepriimtini ir pažeidžia teisę į asociacijų laisvę; be to, kritikuoja išpuolius prieš tarptautinius politinius fondus ir jiems daromą spaudimą; labai apgailestauja dėl to, kad kelios NVO jau yra teisiamos, pvz., organizacija „Memorial“ Sankt Peterburge, arba jau yra nuteistos kaip asociacija „Golos“ ir organizacija „Levada-Center“; susirūpinęs dėl tyrimų, pradėtų prieš tarptautines nevyriausybines organizacijas, siekiančias kurti demokratiją Rusijoje, įskaitant tarptautinius institutus;
14.

ragina, kad reformų planai būtų skaidrūs, įtraukūs ir viešai skelbiami; be to, ragina, kad diskusijose dėl ex ante koordinavimo esminį ir aiškiai pripažintą vaidmenį atliktų socialinis dialogas, kuriame dalyvautų suinteresuoti visuomenės subjektai;
P.

kadangi kyla pavojus, kad į gerąją patirtį, kurią per krizę sukaupė visų pirma TDO, nebus pakankamai atsižvelgta ir ji nebus panaudota per kitas krizes; kadangi dėl to Sąjungos institucijos turėtų išnagrinėti šią gerąją patirtį ir užfiksuoti dokumentuose, kad ją būtų galima pritaikyti vykdant restruktūrizaciją;
24.

siekdamas riboti antimikrobinių medžiagų netinkamą vartojimą ir nekontroliuojamą prieinamumą, kuriuos taip pat lemia vis didėjantys neteisėtos prekybos internetu mastai, pritaria valstybių narių iniciatyvoms persvarstyti visų geriamųjų, inhaliacinių ir parenterinių antimikrobinių medžiagų (įskaitant vaistus nuo maliarijos, antivirusinius ir priešgrybelinius vaistus), kuriuos pacientai vis dar gali įsigyti be recepto, teisinį statusą; pabrėžia, kad antibakterinės medžiagos neturėtų būti parduodamos be recepto, nes priešingu atveju yra skatinama savigyda, dažnai grindžiama klaidingomis prielaidomis; ragina valstybes nares žmonių sveikatos ir veterinarijos srityse ugdyti neigiamą požiūrį į prekybą antimikrobinėmis medžiagomis be receptų ir neteisėtą prekybą jomis;
13.

Paslaugų teikėjas teisės aktu, kurį reikia priimti, turėtų būti įpareigotas tikrinimą, ar vartotojas turi teisę naudotis pagrindine mokėjimo sąskaita, atlikti greitai, o jei ilgiau kaip per dvi savaites to nepadaroma, paslaugų teikėjas privalo raštu informuoti vartotoją apie delsimo priežastis. Delsimo negalima pateisinti priežastimis, susijusiomis su paslaugų teikėjo atsakomybės sritimi, pvz., per dideliu darbo krūviu. Paslaugų teikėjas gali reikalauti, kad vartotojai, norintys atsidaryti sąskaitą, patys atvyktų į artimiausią padalinį. Tačiau, jei tai būtų neįmanoma arba būtų pernelyg didelė našta vartotojams fiziškai atvykti, turėtų būti rasti alternatyvūs sprendimai.
109.

pripažįsta Globalios aplinkos ir saugumo stebėsenos sistemos (GMES) indėlį iš kosmoso žemėje ieškant saulės energijos išteklių; ragina Komisiją, atsižvelgiant į faktą, kad GMES nustatė, jog dykumų zonose per vieną dieną esama daugiau saulės energijos negu visa žmonija suvartoja per metus, plėtoti partnerystę su šalimis, kuriose didelės dykumų zonos, ypač su Afrikos valstybėmis, siekiant kurti šio energijos potencialo veiksmingo naudojimo strategiją ir technologijas, be kita ko, panaudojant klimato kaitos ir energetikos dokumentų rinkinyje numatytas bendradarbiavimo ir vystymosi priemones;
106.

ragina Komisiją ir valstybes nares ir toliau propaguoti bendrą požiūrį į gamtos apsaugą visoje ES, palankiai vertina tai, kad Komisija pripažįsta, jog Komisija ir valstybės narės privalo bendradarbiauti, siekdamos užtikrinti veiksmingą biologinės įvairovės apsaugą ES atokiausiuose regionuose ir užjūrio regionuose ir teritorijose, kur yra daugiau endeminių rūšių nei visame Europos žemyne; norėtų, kad būtų stiprinamos konkrečios priemonės, kuriomis siekiama šiose teritorijose išsaugoti ir apsaugoti biologinę įvairovę, visų pirma stiprinti parengiamuosius veiksmus BEST (angl. Biodiversity and Ecosystem Services in Territories of European Overseas – Europos užjūrio teritorijų biologinė įvairovė ir ekosistemų funkcijos), kuriuos Europos Parlamentas remia nuo 2011 m., ir tinkamai finansuoti biologinės įvairovės ir ekosistemų funkcijų apsaugą ES atokiausiuose regionuose ir užjūrio šalyse ir teritorijose;
G.

be to, kadangi kilus daug krizių, visų pirma 2004 m. gruodžio 26 d. cunamio sukeltai krizei, daug problemų atsirado dėl to, kad Europos lygmeniu nėra priimtų sistemingų veiksmų planų ir protokolų siekiant reaguoti į pavojus ir kad Europos veiksmai per mažai matomi, palyginti su visuotinai vykdomais veiksmais,
18.

pažymi, kad pakartotinis panaudojimas ir perdirbimas gali padėti sumažinti šiltnamio efektą sukeliančių dujų (ŠESD) kiekį, nes žaliavų naudojimas yra svarbus ŠESD išskyrimo šaltinis; be to, pažymi, kad su perdirbimu susijusiuose teisės aktuose tam tikriems sektoriams nustatyti aukšti perdirbimo rodikliai; ragina Komisiją nustatyti būdus, kaip būtų galima toliau plėsti perdirbimą atitinkamuose sektoriuose, inter alia, gerinant žiedinės ekonomikos teisinę sistemą; pabrėžia poreikį investuoti į žaliavų, ypač retųjų žemių elementų, perdirbimą; ragina Komisiją pradėti išsamią ES medžiagų srauto analizę, grindžiamą visu žaliavos gyvavimo ciklu (nuo išgavimo iki tapimo atlieka), atskiruose sektoriuose, siekiant įvertinti žaliavų perdirbimą ir pasiūlyti rentabilių būdų, kaip padidinti jų perdirbimą, atsižvelgiant į poveikį aplinkai; ragina Komisiją, siekiant didesnio nuoseklumo, suderinti Europos teisės aktus ir minimalius perdirbimo standartus; ragina valstybes nares užtikrinti tinkamą esamų teisės aktų įgyvendinimą, be to, ragina nacionalines pramonės asociacijas aktyviai skatinti, kad jų nariai atliktų grąžinamąjį perdirbimą, ir palengvinti bendradarbiavimą su mokslinių tyrimų institucijomis ir kitais sektoriais; pažymi, kad svarbu atsieti pagamintų atliekų kiekį nuo gamybos produkcijos kiekio augimo;
A.

kadangi ES sanglaudos politika labai prisidėjo prie to, kad per praėjusį ir šį paramos laikotarpius visuose ES regionuose didėjo produktyvumas; kadangi iš ex post vertinimo taip pat matyti aiškus ekonominių, socialinių ir regioninių skirtumų sumažėjimas; kadangi šios tendencijos turi teigiamą poveikį ir socialinei apsaugai, ir investicijoms į aplinkosaugą,
2.

tačiau apgailestauja dėl to, kad buvo per ilgai vėluojama paskelbti vidurio laikotarpio peržiūrą, dėl to atsirado neaiškumų dėl bendros projekto pažangos ir jo finansinės padėties, kurie kenkia GNSS prietaikų įsiskverbimui į rinką ir mažina visuomenės paramą;
36.

kad būtų stiprinamas ES ir Europos Tarybos daugiašalis bendradarbiavimas ir ES ir Europos Tarybai svarbiose srityse, pvz., teisinės valstybės, demokratijos, švietimo, žmogaus teisių apsaugos, žodžio ir spaudos laisvės ir gero valdymo, atsižvelgdamas į tai, kad ES daugiausiai prisideda prie bendrų su ET veiklos programų, pabrėžia, jog būtina reformuoti ES atstovavimą ir stebėtojos statusą Europos Taryboje; rekomenduoja ES geriau koordinuoti savo darbą ET teisinės valstybės, demokratijos ir žmogaus teisių srityse siekiant padidinti abiejų institucijų veiksmingumą minėtose srityse; patingai atsižvelgdamas į būsimą ES prisijungimą prie Europos žmogaus teisių ir pagrindinių laisvių apsaugos konvencijos, atkreipia dėmesį į teisę dalyvauti turint balsavimo ES vardu teises ET Ministrų Komiteto posėdžiuose, kai jis, inter alia, stebi, kaip vykdomi Europos Žmogaus Teisių Teismo sprendimai; be to pabrėžia ES teisę būti atstovaujamai Vadovaujančiame žmogaus teisių komitete – ypač po prisijungimo prie Europos žmogaus teisių ir pagrindinių laisvių apsaugos konvencijos, kas turėtų suteikti ES bendrąją teisę visateisiškai dalyvauti ET Ministrų Komiteto posėdžiuose ir balsuoti – į teisę paskirti Europos Žmogaus Teisių Teismo teisėją, taip pat į Europos Parlamento teisę dalyvauti Europos Tarybos parlamentinėje asamblėjoje, kai pastaroji renka teisėjus; pabrėžia, kad, siekdama padidinti savo priemonių veiksmingumą žmogaus teisių srityje visos Europos lygmeniu, ES taip pat turėtų prisijungti prie kitų Europos Tarybos institucijų, pvz., Komiteto prieš kankinimą (CPT), Europos komisijos prieš rasizmą ir netoleranciją (ECRI) ir Europos veiksmingo teisingumo komisijos (CEPEJ), veiklos;
8.

pažymi, kad pagal Sąjungos teisės aktus valstybės narės turi pranešti apie visus pažeidimus ne vėliau negu per du mėnesius po to, kai baigiasi ketvirtis, per kurį apie pažeidimą pirmą kartą paskelbta administracinė ar teisinė išvada ir (arba) gaunama naujos informacijos apie žinomą pažeidimą; ragina valstybes nares dėti visas būtinas pastangas, įskaitant nacionalinių administracinių procedūrų modernizavimą, kad būtų paisoma nustatytų terminų ir sumažintas laikotarpis nuo pažeidimo nustatymo iki pranešimo apie jį; ragina valstybes nares užtikrinti, kad kovodamos su sukčiavimu jos visų pirma siektų apsaugoti mokesčių mokėtojų pinigus;
12.

palankiai vertina daugelį įstatymų, kurie buvo priimti vykdant teismų sistemos reformą, ir ragina ir toliau dėti pastangas reformuojant sistemą, siekiant užtikrinti jos profesionalumą, veiksmingumą ir nepriklausomumą nuo politinio spaudimo; todėl pabrėžia, kad esama teisinė sistema turi būti sparčiai ir veiksmingai įgyvendinama; yra susirūpinęs dėl to, kad Teisingumo ministerija vis dar atlieka svarbų vaidmenį Teismų taryboje, taip pat dėl to, kad vyriausybė ir parlamento nariai kritikuoja Konstitucinį teismą, ir dėl to iškyla politinio kišimosi į teismų sistemą pavojus; tačiau su pasitenkinimu pažymi, kad nepaisant šių nesutarimų visi teismo sprendimai buvo įgyvendinti; palankiai vertina pastangas didinti teismų sistemos veiksmingumą ir skaidrumą ir ypač mažinti nebaigtų spręsti bylų skaičių daugumoje teismų; taip pat palankiai vertina įstatymo dėl teisinės pagalbos įsigaliojimą;
K.

kadangi besivystančių pasaulio šalių žemės ūkiui ir kaimo plėtrai skirtos paramos dydis per pastaruosius tris dešimtmečius labai sumažėjo; kadangi besivystančių šalių investicijos į tvarias maisto sistemas sumažėjo pradėjus daugiau dėmesio skirti į eksportą orientuotai gamybai ir dėl to sumažėjo vietos rinkų galimybės pagaminti ir pateikti į rinką pakankamai maisto už sąžiningą kainą; kadangi daug besivystančių šalių nesuvokia, kiek maisto jos iš tiesų galėtų pagaminti; kadangi didelė kliūtis siekiant didinti žemės ūkio gamybos apimtį besivystančiose šalyse yra tai, kad smulkieji ūkininkai neturi galimybių gauti mikrokredito investicijoms, ir kartais to priežastis – aplinkybė, kad jie nėra žemės savininkai,
B.

kadangi Zimbabvės vyriausybė reikalauja iki 140 JAV dolerių siekiančių nuomos sutarties pratęsimo mokesčių nesikonsultuodama su gyventojais dėl mokesčių ar pratęsimo proceso, dėl to laikotarpis, per kurį reikia prasitęsti nuomos sutartis arba būti priverstinai iškeldintiems, yra itin trumpas; kadangi dėl to, kad nesama būstų mažas pajamas turintiems asmenims, buvo pradėta statyti namelius kiemuose arba priestatus, o tai akivaizdžiai pažeidžia statybų taisykles,
B.

kadangi, kaip pranešama, Mashado Vahilo Abado kalėjime vien tik per kelias praėjusias savaites daugiau kaip šimtui kalinių įvykdyta mirties bausmė, apkaltinus juos su narkotikais susijusia veikla, ir šimtui kitų kalinių per ateinančias kelias dienas taip pat bus įvykdyta mirties bausmė; kadangi šios vykdomos kolektyvinės mirties bausmės, kurios, be kita ko, buvo skirtos laikantis didžiausio slaptumo, akivaizdžiai pažeidžia tarptautinę teisę,
11.

primygtinai ragina Komisiją 2011 m. birželį, t. y. po to, kai Parlamentas patvirtins savo poziciją dėl naujos daugiametės finansinės programos, pateikti ryžtingus naujoviškus pasiūlymus dėl nuosavų išteklių sistemos persvarstymo iš esmės, siekiant sukurti teisingą, aiškią, skaidrią ir mokesčių naštos, su kuria susiduria ES piliečiai, požiūriu neutralią sistemą; yra tvirtai įsitikinęs, kad daugiametė finansinė programa ir nuosavų išteklių klausimas tarpusavyje susiję, taigi sprendimas dėl jų turėtų būti priimamas vienu metu ir grindžiamas atvirų tarpinstitucinių diskusijų aktyviai dalyvaujant nacionaliniams parlamentams rezultatais, be to, jis nebeturėtų būti atidėliojamas;
110.

ragina Komisiją užtikrinti, kad visi būsimi teisės aktai civilinės teisės srityje būtų parengti taip, kad juos būtų galima naudoti pasitelkiant interneto programas, kurias naudojant reikėtų įvesti kuo mažiau laisvai pasirenkamo teksto; ragina imtis veiksmų siekiant, užtikrinti, kad, kai reikia, pagalba internetu būtų teikiama visomis oficialiomis kalbomis ir kad internete būtų prieinamos elektroninio vertimo paslaugos; be to, kai reikia užtikrinti dokumentų įteikimą, būtinos nuostatos, pagal kurias būtų užtikrinta, kad dokumentus būtų galima įteikti ir ryšius palaikyti elektroniniu paštu bei pasirašyti juos elektroniniu būdu, taip pat, kai reikia liudyti žodžiu, reikėtų skatinti naudoti vaizdo konferencijas; be to, mano, kad į visus būsimus pasiūlymus turėtų būti įtrauktas pagrįstas Komisijos pareiškimas, kad atliktas palankumo e. teisingumui auditas;
—

teisę tiesiogiai ar per laisvai išrinktus atstovus dalyvauti viešajame valdyme, balsuoti ir būti išrinktam per teisingus, periodinius, laisvus rinkimus, remiantis visuotine ir lygia balsavimo teise bei slaptu balsavimu, per kuriuos būtų užtikrinamas laisvas tautos valios reiškimas,
6.

ypač susirūpinęs dėl neteisėtų ir savavališkų suėmimų ir dėl to, kad padaryta daug suimtųjų asmenų žmogaus teisių pažeidimų, visų pirma teisės į gyvybę, teisės nepatirti fizinio smurto, kankinimų arba nežmoniško ar žeminamojo elgesio arba bausmių, teisės į laisvę ir saugumą, teisės į nešališką teismą ir teisės į susirinkimų laisvę, teisės laisvai burtis į asociacijas ir teisės į ir saviraiškos laisvę pažeidimų, be to, susirūpinęs ir tuo, kad šios teisės ir toliau pažeidžiamos;
36.

apgailestauja dėl to, kad, nors pagal 2007–2013 m. struktūrinių fondų įgyvendinimo taisykles (Komisijos reglamentas (EB) Nr. 1828/2006) valdančiosios institucijos turi paskelbti visų įgyvendinant ES sanglaudos politiką atliktų mokėjimų gavėjus, Komisijos interneto svetainėje pateikiama duomenų bazė yra neišsami; todėl ragina Komisiją kartu su valstybėmis narėmis pagreitinti informacijos srautą, siekiant, kad naudojama duomenų bazė būtų veiksmingesnė ir skaidresnė; be to, ragina valstybes nares ir Komisiją šią skaidrumo pareigą įvykdyti visiškai ir laiku, t. y. iki 2009 m. birželio mėn. – termino, kuris nustatytas 2008 m. vasario 19 d. Parlamento rezoliucijoje dėl skaidrumo finansų srityje (12);
12.

be to, ragina valstybes nares padidinti nepalankioje padėtyje esančių grupių galimybes mokytis profesinio ir universitetinio mokymosi įstaigose pagal aukščiausius standartus, be kita ko, parengti tinkamas stipendijų sistemas ir skelbti apie galimybes gauti stipendijas;
20.

palankiai vertina Komisijos pasiūlymą Pasaulio prekybos organizacijai atnaujinti ir išplėsti pirmiau minėtą Ministrų deklaraciją dėl ITS, kuriame nustatomas trumpas laikotarpis, kad būtų galima suteikti dar vieną didelį impulsą prekybai šiais produktais ir pritraukti daugiau dalyvių, spręsti netarifinių kliūčių klausimą, pasitikti vis didėjančius technologijų plėtros ir konvergencijos keliamus iššūkius; vis dėlto apgailestauja, kad suinteresuotos šalys skirtingai aiškina ITS ir ragina Komisiją visapusiškai tiksliai įgyvendinti dabartinio ITS nuostatas bei laikytis modernaus ir realistiško požiūrio ateityje sudarant bet kokį susitarimą, kuris atitiktų didesnę informacinių technologijų produktų be importo mokesčių paklausą;
25.

reiškia susirūpinimą dėl to, kad tam tikrais atvejais galutinėje VPV ataskaitoje ir per vertinimą užmegzto interaktyvaus dialogo metu pasigesta suvestiniuose dokumentuose pateiktos informacijos ar netgi prieštaraujama ekspertų išvadoms baigiamosiose pastabose, taigi vertinimo procesas netekdavo jam būdingo solidumo, o ataskaitose pateiktos darbo grupės rekomendacijos būdavo pernelyg miglotos, be jokių esminių veiklos gairių; ragina VPV darbo grupę į savo būsimus vertinimus įtraukti išsamias, konkrečias, realistiškas ir į aukas orientuotas rekomendacijas, kurios būtų grindžiamos informacija, gauta taikant nepriklausomos stebėsenos priemones, arba NVO pateiktais duomenimis;
4.

pakartoja, kad be bendrosios pozicijos tvirtinimo, inter alia, taip pat turėtų būti imtasi šių priemonių: a) užkertamas kelias neatsakingam ginklų perdavimui, griežtai taikant kodekso reikalavimus įmonėms ir nacionalinėms ginkluotosioms pajėgoms; b) užkertamas kelias neteisėtam ginklų gabenimui oro transporto priemonėmis ir jūra; gerinama ir vykdoma tarpininkavimo kontrolė raginant visas valstybes nares, kurios iki šiol to nepadarė, į savo nacionalinius teisės aktus formos ir esmės aspektais įtraukti 2003 m. birželio 23 d. Tarybos Bendrąją poziciją 2003/468/BUSP dėl tarpininkavimo ginklų prekyboje kontrolės (1); c) kuo skubiau tiriami neseniai kilę įtarimai dėl ginklų embargo pažeidimų; d) neleidžiama parduoti privatiems tarpininkams ginklų, sukauptų įgyvendinant Europos saugumo ir gynybos politiką (ESGP), saugumo sektoriaus reformą (angl. SSR) ir kitas ES iniciatyvas, ir šių ginklų vėliau perduoti į kitus regionus, kuriuose vyksta rimti konfliktai ar yra susidariusi įtempta padėtis; e) gerinamas duomenų, kuriuos ES valstybės narės pateikia su elgesio kodeksu susijusiose kasmetinėse ataskaitose, skaidrumas ir kokybė;